
AHMAD ZAHID Hamidi berucap pada Maijlis Perasmian Kompleks Ladang Ternakan Ayam Pedaging (Sistem
Tertutup) Felcra Berhad di Tanjung Seratus, Rompin, Pahang. - UTUSAN/SHAIKH AHMAD RAZIF

Calon berciri WALI di PRK Ayer Kuning

ROMPIN: Ciri calon yang dipilih
bagi mewakili Barisan Nasional
(BN) pada Pilihan Raya Kecil
(PRK) Dewan Undangan Negeri
(DUN) Ayer Kuning adalah WALI
iaitu boleh menang (winnable),
diterima (acceptable) dan disu-
kai (likeable) rakyat di kawasan
tersebut

Presiden UMNO, Datuk Seri
Dr. Ahmad Zahid Hamidi berka-
ta, beliau akan mengadakan
perbincangan dengan Menteri
Besar Perak, Datuk Seri Saarani
Mohamad, Jawatankuasa UMNO
Perak dan kepemimpinan UMNO

Bahagian Tapah bagi mengenal
pasti calon berkelayakan.
“Ciri-ciri calon adalah WALI,
boleh menang, boleh diterima
dan disukai rakyat,” katanya
dalam sidang akhbar selepas Ma-
jlis Perasmian Kompleks Ladang
Ternakan Ayam Pedaging (Sistem
Tertutup) Felcra Berhad di Tan-
jung Seratus di sini, semalam.
PRK itu bakal diadakan susu-
lan Ahli Dewan Undangan Ne-
geri (ADUN) Ayer Kuning, Ish-
sam Shahruddin, 58, meninggal
dunia setelah tidak sedarkan
diri selepas bermain bola sepak,

Sabtu lalu.

Pada Pilihan Raya Umum
Ke-15 (PRU15), BN memenangi
kerusi DUN Ayer Kuning dengan
majoriti 2,213 undi menewaskan
empat calon lain.

Ditanya adakah calon dari-
pada Pemuda UMNO akan dike-
tengahkan, susulan rekod ce-
merlang pada siri PRK sebelum
ini, Ahmad Zahid berkata, parti
memberi peluang kepada se-
mua sayap.

“Kita akan menyenarai pen-
dek bakal-bakal calon (dalam
masa terdekat),” katanya.




